पाएं अपने शहर की ताज़ा ख़बरें और फ्री ई-पेपरडाउनलोड करें
शहर के कुन्हाड़ी थाना क्षेत्र के बालिता रोड नांता में बुधवार को खेलते समय एक 6 साल की मासूम पानी के टैंक में गिर गई। परिजनों को जैसे ही घटना की जानकारी मिली टैंक में उतर कर मासूम को बाहर निकाला। इसके बाद जेके लोन अस्पताल पहुंचाया गया। जहां डॉक्टर ने चेक कर मृत घोषित कर दिया। इसके बाद पुलिस ने पोस्टमार्टम के बाद शव परिजनों को सुपुर्द कर दिया।
पुलिस ने बताया कि सोनू भील का परिवार नांता एमटीएस फार्म पर काम करता है। उसके पिता नन्दलाल, मां प्रेमबाई, व पत्नी कमलेश घर पर थी। सोनू की 6 साल व 1 साल की बेटी है। दोपहर में 6 साल की बेटी पूजा खेलते समय पास ही बने टैंक में गिर गई। जब पूजा नहीं मिली तो परिजनों ने तलाशना शुरू किया। पूजा टैंक में नजर आई। परिजनों ने जैसे तैसे टैंक में उतर कर पूजा को बाहर निकाला, लेकिन उसकी मौत हो चुकी थी।
थाना अधिकारी गंगाशहर शर्मा ने बताया कि पानी के टैंक में गिरने से 6 वर्षीय बालिका की मौत हो गई। मृतक बालिका के शव का पोस्टमार्टम करवा कर परिजनों को सौंप दिया है। मामले में प्रकरण दर्ज कर अनुसंधान शुरू कर दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn